Sanef bekommerd oor boikot van koerantDie omstrede kunswerk van Brett Murray Die beroep is gedoen na die City Press se weiering om Brett Murray se omstrede kunswerk van president Jacob Zuma waarop sy geslagsdele ontbloot word, van sy webtuiste te verwyder. Zuma en die ANC het ŉ hofaansoek gebring waarin hul vra dat die Goodman-galery gedwing word om die kunswerk te verwyder en die City Press gedwing word om dit van sy webtuiste verwyder. “Terwyl ons die ANC se reg erken om sy lede raad te gee oor hoe om hul verbruiker besluite uit te oefen, is ŉ beroep om ŉ koerant te boikot gelykstaande aan intimidasie en die misbruik van mag,” het Sanef in ŉ verklaring gesê. “Die tipe gedra is onvanpas vir ŉ party wat op ŉ ope, demokratiese verhoog funksioneer en veral een wat die nasionale regering lei.” Blade Nzimande, minister van hoër onderwys en sekretaris-generaal van die SAKP, Gwede Mantashe, sekretaris-generaal van die ANC en Jackson Mthembu, woordvoerder vir die ANC, het gister die beroep gedoen vir die boikot.